
Tisztelt Képviselő-testület !
Mórágy Község Önkormányzat Képviselő-testülete által hozott önkormányzati rendeletek áttekintésre kerültek, és megállapítást nyert, hogy több olyan rendelet van - elsősorban költségvetési tárgyúak -, amelyek hatályban tartására nincs szükség, ezért indokolt a hatályon kívül helyezésük.

A jogalkotásról szóló 2010. évi CXXX. törvény (a továbbiakban: Jat.) az alábbiakról rendelkezik: 
22. § (1) A jogalkalmazás és az utólagos hatásvizsgálat tapasztalatait is figyelembe véve a Kormány tagja gondoskodik arról, hogy a tárgykört érintő új jogi szabályozás vagy módosítás megalkotása során, ennek hiányában e célból kiadott jogszabály keretében 
a) az elavult, szükségtelenné vált, 
b) a jogrendszer egységébe nem illeszkedő, 
c) a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható, 
d) a normatív tartalom nélküli, tartalmilag kiüresedett vagy egyébként alkalmazhatatlan, vagy 
e) az indokolatlanul párhuzamos vagy többszintű szabályozást megvalósító, a feladatkörébe tartozó jogszabályi rendelkezések hatályon kívül helyezésére, illetve megfelelő módosítására kerüljön sor. 
(2) Az (1) bekezdés szerinti felülvizsgálat lefolytatásáról az általa alkotott rendelet esetén a Magyar Nemzeti Bank elnöke, az önálló szabályozó szerv vezetője, az önkormányzati rendelet esetén a jegyző gondoskodik. 

Általános indokolás

A deregulációs követelmények és igények szükségessé teszik egyes, korábban megalkotott önkormányzati rendeletek hatályon kívül helyezését. 
A dereguláció a hatékony jogi szabályozás egyik alapvető kritériuma. Rendeltetése, hogy mindenki számára egyszerűbbé tegye a jogszabályok közötti tájékozódást. Az elavult jogszabályok hatályon kívül helyezése a jogbiztonság szempontjából fontos. 

Felülvizsgálva a hatályos önkormányzati rendeleteinket javasoljuk hatályon kívül helyezni a 2013-2019 év közötti időszak zárszámadási és költségvetési rendeleteit.

Részletes indokolás
1. §-hoz
A hatályon kívül helyezendő önkormányzati rendelet felsorolása 

2.§ -hoz 
A rendelet hatályba lépéséről rendelkezik.



Mórágy, 2022. szeptember 21.  

								Filczinger Ágnes sk. 
								        jegyző 















Előzetes hatásvizsgálat, indoklás, véleményeztetés
Mórágy Község Önkormányzat egyes önkormányzati rendeletek deregulációs célú hatályon kívül helyezéséről szóló önkormányzati rendelet tervezetéhez

Hatástanulmány

A Jat. 17. § (1) bekezdése szerint: A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. A Kormány tagja rendeletében meghatározott esetben a közjogi szervezetszabályozó eszköz előkészítője előzetes hatásvizsgálatot végez. 
a) Társadalmi, gazdasági, költségvetési hatása: A deregulációs tárgyú rendeletek társadalmi hatása abban mutatható ki, hogy alkalmazásával a hatályos jog marad érvényben, mely megkönnyíti az alkalmazhatóságot, így annak szerepe a jogbiztonság szempontjából jelentős. Gazdasági, költségvetési hatása nem releváns. 
b) Környezeti és egészségi következményei: Nem releváns. 
c) Adminisztratív terheket befolyásoló hatása: A rendeletben foglaltak végrehajtásának kimutatható adminisztratív terheket befolyásoló hatása a nyilvántartásokon történő átvezetések miatt lesz. 
d) A jogszabály megalkotásának szükségessége, a jogalkotás elmaradásának várható következményei: A jogszabály megalkotásának szükségessége a jogalkotásról szóló 2010. évi CXXX. törvény 22. § (2) bekezdése értelmében szükséges. Elmaradásának várható következménye abban mutatható ki, hogy olyan jogszabályok is hatályukban maradnak, melyeknek alkalmazására már nincs szükség, ezáltal jogbizonytalanságot okoz. 
e) A jogszabály alkalmazásához szükséges személyi, szervezeti, tárgyi és pénzügyi feltételek:  A rendelet módosítása esetében nem releváns. 

Mórágy, 2022. szeptember 21.  
 

                                                      Filczinger Ágnes sk.
			                jegyző





Mórágy Község Önkormányzata Képviselő-testületének 
.../.2022. (X. ...) önkormányzati rendelete
egyes önkormányzati rendeletek deregulációs célú hatályon kívül helyezéséről
(tervezet)
Mórágy Község Önkormányzatának Képviselő-testülete az Alaptörvény 32.cikk (2) bekezdésben meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
 
1.§. Hatályát veszti 
  1. Mórágy Község Önkormányzat 2012. évi zárszámadásáról szóló 5/2013.(V.2.) önkormányzat rendelete
      2. Mórágy Község Önkormányzat 2013. évi zárszámadásról szóló 4/2014.(V.10.) önkormányzati rendelete
      3. Mórágy Község Önkormányzat 2014. évi költségvetésének teljesítéséről szóló 7/2015.(V.26.) önkormányzati rendelete 
[bookmark: _GoBack]      4. Mórágy Község Önkormányzat étkezési térítési díjakról szóló 9/2015 (IX.1) önkormányzati rendelete
      5. Mórágy Község Önkormányzat 2016. évi költségvetésének teljesítéséről szóló 7/2017.(V.30.) önkormányzati rendelete 
      6. Mórágy Község Önkormányzat 2017. évi költségvetésének teljesítéséről szóló 5/2018.(VI.1.) önkormányzati rendelete 
       7. Mórágy Község Önkormányzat 2019. évi költségvetéséről szóló 1/2019.(II.20.) önkormányzati rendelete
       8. Mórágy Község Önkormányzat 2018. évi költségvetésének teljesítéséről szóló 3/2019.(V.27.) önkormányzati rendelete. 

2.§ Ez a rendelet a kihirdetést követő napon lép hatályba. 


Mórágy, 2022. szeptember 29. 



          Glöckner Henrik 						Filczinger Ágnes
           polgármester                                                                                 jegyző


A rendelet kihirdetve: 2022. október ……

								Filczinger Ágnes
								      jegyző

